УЧРЕДИТЕЛЕН АКТ 
НА ЕДНОЛИЧНО ДРУЖЕСТВО С ОГРАНИЧЕНА ОТГОВОРНОСТ
„МИРОСЛАВ РОЗАТА“

Днес 15.09.2026 г. в гр. Стражица, долуподписаната ЮЛИЯ ЙОРДАНОВА АСЕНОВА на основание чл. 113 от ТЗ взех решение за подписване на настоящия учредителен договор на Еднолично дружество с ограничена отговорност под търговска фирма „МИРОСЛАВ РОЗАТА“, наричано по-долу за краткост „Дружеството“, както следва:

І. ОБЩИ ПОЛОЖЕНИЯ
	Чл.1 Този Устав урежда организационното устройство и дейността на „МИРОСЛАВ РОЗАТА“ ЕООД, като самостоятелно юридическо лице. Дружеството се учредява съобразно Търговския закон и другите действащи нормативни актове.
	Чл.2 Отговорността на собственика за задълженията на дружеството е ограничена до размера на капитала.
	Чл.3 Дружеството не отговаря за задълженията на собственика.
	Чл.4 Дружеството може да разкрива клонове и представителства в страната и чужбина както и да участва с пари и/или с друго имущество в местни и чуждестранни дружества, съобразно действащото в страната законодателство.

ІІ. ТЪРГОВСКА ФИРМА, СЕДАЛИЩЕ, ПРЕДМЕТ НА ДЕЙНОСТ И СРОК НА ДРУЖЕСТВОТО
	ЧЛ5/1/ Фирменото наименование /търговска фирма/ на Дружеството е „МИРОСЛАВ РОЗАТА“ ЕООД, която фирма може да се изписва допълнително и на латиница.
	/2/ Търговската фирма на Дружеството, заедно с указание за седалището, адреса на управление, данъчния номер и банковата сметка, са задължителни атрибути в документите от търговската кореспонденция.
	/3/ Търговската фирма на клон на Дружеството се образува, като към фирмата на Дружеството, се добави „клон“, указанието за предмета на дейност и седалището на клона.
	Чл.6 Седалището на Дружеството е: област ВЕЛИКО ТЪРНОВО, община СТРАЖИЦА, град СТРАЖИЦА. Адресът на управление на Дружеството е: област ВЕЛИКО ТЪРНОВО, община СТРАЖИЦА, град СТРАЖИЦА, ул. РИЛА № 1
	Чл.7 Дружеството се учредява за неопределен срок.
	Чл.8 Дружеството има следния предмет на дейност: Търговия, разкриване на заведения за обществено хранене и кетъринг услуги, както и всички дейности незабранени със закон.


ІІІ. КАПИТАЛ
Чл.9/1/ Капиталът на Дружеството възлиза на 5.00/ПЕТ/ евро, разпределен в 2/ДВА/ дяла по 2,50 (ДВЕ ЕВРО И ПЕТДЕСЕТ ЕВРОЦЕНТА) евро всеки един дял, внесен е изцяло.
	/2/ Дяловете са неделими. Те могат да се прехвърлят на трети лица от едноличния собственик на капитала.
	Чл.10 Собственик на капитала на дружеството е ЮЛИЯ ЙОРДАНОВА АСЕНОВА.
	Чл.11 Предприятието на дружеството може да се наследява и да се прехвърля. Прехвърлянето се извършва по правилата разписани в чл.15 от ТЗ.
	Чл.12 По решение на учредителя, капиталът може да бъде увеличаван или намаляван, при спазване изискванията на Търговския закон.
	Чл.13/1/ За преодоляване на временни финансови затруднения /балансови загуби/ или удовлетворяване на неотложни парични нужди, учредителят може да прави  допълнителни парични вноски под формата на допълнителен капитал.
	/2/ Допълнителните парични вноски са временни и се възстановяват на учредителя след изтичане на срока, за който са предоставени на дружеството.

ІV. ПРАВА И ЗАДЪЛЖЕНИЯ НА СОБСТВЕНИКА
УПРАВЛЕНИЕ НА ДРУЖЕСТВОТО
	Чл.14 Собственикът има правата и задълженията, посочени в Търговския закон, другите действащи нормативни актове и този учредителен акт.
	Чл.15/1/ Като едноличен собственик на капитала учредителят има право:
1. Лично да управлява и представлява дружеството или да назначи търговски управител;
2. Да изменя и допълва устава на дружеството;
3. Да увеличава или да намалява капитала до минималната сума посочена в Търговския закон;
4. Да утвърждава годишния отчет и баланса, да разпределя печалбата;
5. Да взема решение за реорганизация или прекратяване на дружеството;
6. Да взема решения за откриване или закриване на структурни поделения, представителства, клонове и за участие или прекратяване на участието в дружества в страната и чужбина;
7. Да взема решения за придобиване и отчуждаване на недвижими имоти и вещни права върху тях и за ползване на инвестиционни кредити;
8. Да взема решения за включване на нови съдружници в дружеството;
9. Да определя стратегията, приема програми и планове за дейността на дружеството;
10. Да утвърждава вътрешните документи за дейността на дружеството;
11. Да взема решения за трайна, съществена промяна в предмета на дейност;
12. Взема решения за предявяване на искове на Дружеството срещу управителя, ако е назначен такъв и да назначава представител за водене на процеси срещу него.
	/2/ Дружеството води протоколна книга за дяловете и за решенията на едноличния собственик и търговски управител. Редовното водене на тази книга е задължение на управителя.
	/3/ За всички решения от компетентността на едноличния собственик по настоящия Устав-учредителен акт и Търговския закон се съставя протокол в писмена форма, без да се изисква нотариално удостоверяване на подписите и съдържанието.
	Чл.16 При назначен управител, последният:
1. Организира, ръководи и контролира дейността на дружеството и осигурява стопанисването и опазването на неговото имущество;
2. Представлява дружеството;
3. Сключва договори със служителите на дружеството, изменя и прекратява трудовите правоотношения, съобразно действащото законодателство, налага дисциплинарни наказания за извършени нарушения, дава поощрения;
4. Изпълнява функциите определени му от нормативната база, делегирани му от сключения договор за управление и осигурява изпълнението на решенията на учредителя.
[bookmark: _GoBack]	Чл.17 Дружеството се представлява и управлява от ЮЛИЯ ЙОРДАНОВА АСЕНОВА.

V. ФИНАНСОВА И СТОПАНСКА ДЕЙНОСТ
	Чл.18 Формираната печалба за една календарна година от дейността на дружеството се разпределя в края на годината с решение на едноличния собственик. Собственикът получава целия размер на печалбата от дейността на дружеството след издължаване на съответните данъци и такси.
	Чл.19/1/ Собственикът може да вземе решение да реинвестира цялата или част от печалбата.
	/2/ Собственикът понася изцяло загубите на дружеството до размера на капитала на последното.
	Чл.20 Дружеството води протоколна книга за дяловете и за решенията на едноличния собственик за разпределение на финансовите резултати.

VІ. ПРЕКРАТЯВАНЕ И ЛИКВИДАЦИЯ НА ДРУЖЕСТВОТО
	Чл.21 Дружеството се прекратява:
1. По решение на собственика на капитала;
2. Чрез сливане или вливане в акционерно или друго дружество с ограничена отговорност;
3. При обявяване в несъстоятелност;
4. По решение на окръжния съд в предвидените по чл.155 ТЗ случаи.
            Чл.22 При прекратяване на Дружеството на основание чл.154, т.5 и чл.155 ТЗ, се открива производство за ликвидация.
	Чл.23/1/ Ликвидационното производство на Дружеството се извършва по реда на гл. ХVІІ ТЗ и действащото към момента законодателство. Ликвидаторът на дружеството се определя от учредителя.
	/2/ След приключване на ликвидацията, остатъкът от имуществото става лична собственост на учредителя.

VІІ. ЗАКЛЮЧИТЕЛНИ РАЗПОРЕДБИ
	Чл.24 Този Устав влиза в сила след неговото подписване и вписването на Дружеството в Търговския регистър на Агенцията по вписванията.
	Чл.25 Неуредените въпроси се решават от съответните разпоредби на Търговския закон и на гражданското право в България.
	Този учредителен акт е съставен и подписан в два еднообразни екземпляра по един за архива на дружеството и един за Търговския регистър на Агенцията по вписванията.

		ЕДНОЛИЧЕН СОБСТВЕНИК:

